Charles Edgar Duryea
Store norske leksikon,Teknologi og industri,Transport,Bil,Bilhistoriske biografier
Charles Edgar Duryea var en amerikansk bilpioner, som sammen med broren James Frank Duryea (1869–1967) bygde den første bilen i USA.
Brødrene Duryea bygde i 1893 den første totakts bensindrevne bil i USA, og foretok samme år en oppsiktsvekkende prøvetur gjennom gatene i Springfield, Massachusetts. En forbedret utgave av bilen deres vant i 1895 USAs første billøp.Charles Duryea grunnla i 1895 den første amerikanske bilfabrikken, hvor biler av merket Duryea ble produsert frem til 1913.James Frank Duryea hadde etter uoverensstemmelser med sin bror forlatt Duryea i 1898, og sluttet seg i 1900 til våpenfabrikken Stevens. Biler av merket Stevens-Duryea ble produsert frem til 1927. Les mer i Store norske leksikon bilens historie